  Наталья Тетерина Туннэ, 9-тӥ оштолэзе, элькунамы «Мынам Удмуртие» фотоконкурс кутскиз. Отчы вань мылкыд карисьёс пыриськыны быгато, ивортэ вожвылъяськонэз радъясьлэн, М. Горький нимо гужем садлэн пресс-службаез. Кызьы шуэмын ивортонын, конкурсэ ыстэм туспуктэмъёс одно ик Удмуртиын лэсьтэмын луыны кулэ. Пыриськись вить номинация пӧлысь котькудаз 10 уж лэзьыны быгатэ. Вожвылъяськон азьын пуктэм ужпум — кунмуртъёслы Удмуртилэн лулчеберетэныз, сям-йылолъёсыныз но инкуазеныз тодматскыны мылкыд сётон Горький нимо гужем садлэн пресс-службаезТуспуктэмъёсын вожвылъяськон вить номинациосъя ортчоз: #УдмуртияЗаряжает — Удмурт Элькунысь спортсменъёслэн азинсконзы но вормонъёссы, спорт амалъёслэн пӧртэмлыксы; #МояУдмуртия — Удмуртиысь инкуазьлэн пӧртэмлыкез: нюлэсъёс но ошмесъёс, шуръёс но тыос, будосъёс но пӧйшуръёс; #ГородаУдмуртии — Элькунысь каръёслэн вылтуссы: коркаос, азбаръёс, урамъёс, выжъёс, синпелетъёс но карын улӥсьёс; #СделановУдмуртии — Удмуртиын лэсьтэм вузъёс но юрттӥськетъёс; #УдмуртУлон — удмурт калыклэсь аспӧртэмлыксэ но лулчеберетсэ возьматӥсь туспуктэмъёс: йӧскалык праздникъёс, сям-йылолъёс, улон-вылон. Номинацилэн куронэз — туспуктэмын одно ик адями луыны кулэ. Вожвылъяськонлэн кузьымъёсын фондэз — 500 сюрс манет.  Ужъёсты 13-тӥ куартолэзёзь  сайтын куто. Экспертной ӧри пыр ортчем авторъёс полуфиналэ пото, соослы нимысьтыз задание сётозы. Йылпумъян люкетэз 1–7 инвожое радъяськоз. 12-тӥ инвожое вожвылъяськонын вормем туспуктэмъёсын адӟытон усьтӥськоз. Вожвылъяськонэз Ижкарысь М. Горький нимо гужем сад Удмуртиысь кивалтэт но Лулчеберетъя но туризмъя министерство юрттэмен ортчытэ.  Тегъёс: Удмуртия Мерлык туспуктэм  